*Projekts*

LATVIJAS REPUBLIKAS MINISTRU KABINETS

2017. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Nacionālās zinātniskās darbības informācijas sistēmas noteikumi**

Izdoti saskaņā ar Zinātniskās darbības likuma

42. panta sesto daļu

**I. Vispārīgie jautājumi**

1. Noteikumi nosaka kārtību, kādā Nacionālajā zinātniskās darbības informācijas sistēmā (turpmāk – sistēma) ziņas ievada, apstrādā, aktualizē, uzkrāj, glabā, publisko, arhivē un dzēš.

2. Sistēmas darbības mērķis ir nodrošināt zinātnes politikas izstrādi un īstenošanu, kā arī informēt sabiedrību par zinātniskās darbības rezultātiem un veicināt atvērtās zinātnes pieeju.

3. Izglītības un zinātnes ministrija ir sistēmas pārzinis un turētājs (turpmāk – pārzinis).

4. Piekļuve sistēmai tiek nodrošināta Izglītības un zinātnes ministrijas tīmekļvietnē un tās adrese tīmeklī ir *sciencelatvia.lv*.

5. Sistēmā iekļautās informācijas apmaiņā vai piekļuvē ir iesaistīti šādi dalībnieki:

5.1. Izglītības un zinātnes ministrija un tās padotībā esošās iestādes;

5.2. nozaru ministrijas – Zemkopības ministrija, Kultūras ministrija, Satiksmes ministrija, Vides aizsardzības un reģionālās attīstības ministrija, Ekonomikas ministrija, Finanšu ministrija, Veselības ministrija un to padotībā esošās iestādes;

5.3. zinātnisko institūciju reģistrā reģistrētās zinātniskās institūcijas un to darbinieki;

5.4. personas, kuras konkrētu uzdevumu veikšanai piesaistījušas šo noteikumu 5.1., 5.2. un 5.3. apakšpunktā minētās iestādes;

5.5. privāto tiesību juridiskas personas vai šādu personu apvienība;

5.6. zinātnieki, tai skaitā ārvalstīs strādājošie, kuri nav nodarbināti Latvijas zinātniskajās institūcijās;

5.7. citas institūcijas, kurām attiecīgās informācijas apstrāde ir noteikta normatīvajos aktos.

**II. Sistēmā ievadāmās ziņas un to aktualizācijas kārtība**

6. Izglītības un zinātnes ministrija:

6.1. atbilstoši kompetencei pārrauga informācijas ievadīšanu un aktualizāciju;

6.2. ir tiesīga pārbaudīt visu sistēmā esošo datu atbilstību īstenībai, vajadzības gadījumā piesaistot attiecīgajā jomā kompetentas institūcijas un ekspertus;

6.3. ievada un aktualizē zinātnisko institūciju starptautisko novērtējumu viena mēneša laikā kopš starptautiskā novērtējuma saņemšanas.

7. Izglītības kvalitātes valsts dienests:

7.1. ievada un aktualizē datus zinātnisko institūciju reģistrā atbilstoši normatīvajiem aktiem par zinātnisko institūciju reģistru;

7.2. savas kompetences ietvaros pārbauda sistēmā esošo datu atbilstību īstenībai, kas sniegti zinātnisko institūciju reģistram, zinātnisko institūciju akadēmiskajos amatos ievēlēto personu reģistram un norādīti pārskatā par zinātniskās institūcijas zinātnisko darbību.

8. Zinātniskās institūcijas vadītājs vai viņa pilnvarota persona sistēmā ievada un aktualizē šādas ziņas par zinātnisko institūciju:

8.1. e-pasta adresi;

8.2. faksa numuru;

8.3. tīmekļvietnes adresi;

8.4. tālruņa numuru;

8.5. ziņas par personām ar doktora grādu, kurām ar zinātnisko institūciju noslēgts darba līgums;

8.6. ziņas zinātnisko institūciju akadēmiskajos amatos ievēlēto personu reģistrā atbilstoši normatīvajiem aktiem par zinātnisko institūciju akadēmiskajos amatos ievēlēto personu reģistru, izņemot šo noteikumu 9. punktā minētās ziņas;

8.7. ziņas par telpu nodrošinājumu;

8.8. ziņas par svarīgākajām zinātniskajām iekārtām. Par iekārtu norāda vismaz šādas ziņas – nosaukums, īss apraksts, iekārtu grupa, ražotājs, modelis, atslēgvārdi, struktūrvienība, kontaktpersonas vārds, uzvārds un e-pasta adrese;

8.9. ziņas par īstenotajiem zinātniskās darbības projektiem atbilstoši šo noteikumu 10. punktā minētajam;

8.10. ziņas par zinātniskās darbības rezultātiem atbilstoši šo noteikumu 11.1, 11.2. un 11.3.11. apakšpunktā minētajam;

8.11. var norādīt ziņas par zinātniskās darbības rezultātiem atbilstoši šo noteikumu 11.3. apakšpunktā, izņemot 11.3.11. apakšpunktā, minētajam;

8.12. zinātniskās institūcijas pārskatu par zinātnisko darbību atbilstoši normatīvajiem aktiem par zinātniskās institūcijas pārskatu par zinātnisko darbību;

8.13. citas ziņas, ja to tieši paredz likums.

9. Ziņas zinātnisko institūciju akadēmiskajos amatos ievēlēto personu reģistrā par vadošajiem pētniekiem un pētniekiem, kas nodarbināti augstākās izglītības iestādēs, sistēma saņem no Valsts izglītības informācijas sistēmas, izmantojot automātisko datu apmaiņas mehānismu.

10. Par projektu zinātniskās darbības projektu datubāzē ievada šādas ziņas:

10.1. projekta nosaukums;

10.2. zinātniskā institūcija, kas atbildīga par projektu;

10.3. projekta finansējums, ko saņem zinātniskā institūcija un tā sadalījums pa gadiem, atsevišķi norādot nacionālo finansējumu, Eiropas Savienības struktūrfondu un citu ārvalstu finanšu instrumentu finansējumu un privāto finansējumu;

10.4. projekta finansēšanas veids;

10.5. projekta finansēšanas programma un apakšprogramma;

10.6. projekta līguma numurs;

10.7. projekta pasūtītājs vai uzraugošā iestāde;

10.8. zinātnisko institūciju reģistrā reģistrētās zinātniskās institūcijas, kas ir projekta partneri;

10.9. citi projekta partneri;

10.10. pētnieciskās darbības raksturs (saimnieciska rakstura darbība, darbība, kurai nav saimnieciska rakstura);

10.11. pētniecības kategorija (eksperimentālā izstrāde, rūpnieciskie pētījumi, fundamentālie pētījumi);

10.12. projektam atbilstošās zinātnes nozares un apakšnozares;

10.13. projekta īstenošanas termiņš;

10.14. projekta anotācija latviešu un angļu valodās atbilstoši normatīvajiem aktiem par zinātniskās darbības projektu īstenošanu;

10.15. projekta vadītāja vārds, uzvārds;

10.16. projekta vadītāja personas kods;

10.17. ziņas par projektā iesaistītajām personām – darbinieka vārds, uzvārds, personas kods, amats projektā, laika posms projektā atbilstoši normatīvajiem aktiem par zinātniskās darbības projektu īstenošanu;

10.18. kopējais saņemtais finansējums pa gadiem, atsevišķi izdalot nacionālo līdzfinansējumu;

10.19. projekta izpildes statuss;

10.20. pārskatus un atskaites par projekta īstenošanas gaitu, ko sagatavo saskaņā ar spēkā esošajiem normatīvajiem aktiem par zinātniskās darbības projektu īstenošanu vai noslēgtajiem līgumiem par zinātniskās darbības projektu īstenošanu;

10.21. citas ziņas, ja to paredz normatīvie akti par zinātniskās darbības projektu īstenošanu.

11. Par zinātniskās darbības rezultātiem sistēmā ievada šādas ziņas:

11.1. ziņas par zinātnisko publikāciju, tai skaitā par rakstu, grāmatu, monogrāfiju, promocijas darbu un maģistra darbu:

11.1.1. zinātniskās publikācijas nosaukums;

11.1.2. zinātniskās publikācijas autors vai autori;

11.1.3. zinātniskā institūcija vai institūcijas, ar kuru autors ir norādījis saistību rezultāta radīšanā;

11.1.4. saistītais zinātnes projekts, kas norādīts publikācijā;

11.1.5. atbilstošās zinātnes nozares un apakšnozares;

11.1.6. zinātniskās publikācijas izdevējs vai žurnāla nosaukums;

11.1.7. izdevuma sējumu, numuru, kurā zinātniskā publikācija ir publicēta;

11.1.8. zinātniskās publikācijas izdošanas gads;

11.1.9. zinātniskās publikācijas veids;

11.1.10. starptautiski lietotos identifikatorus – digitālo objektu identifikatoru jeb DOI, starptautisko standarta seriālizdevuma numuru jeb ISSN, starptautiskais grāmatas standartnumurs jeb ISBN;

11.1.11. hipersaites uz starptautiskajām datubāzēm, kurās zinātniskā publikācija ir iekļauta;

11.1.12. zinātniskās publikācijas lappuses, vai to kopskaitu monogrāfijām un grāmatām;

11.1.13. hipersaiti uz datubāzi, kur pieejams zinātniskās publikācijas, raksta vai monogrāfijas pilns teksts;

11.1.14. zinātniskās publikācijas autors, zinātniskās institūcijas vadītājs vai viņa pilnvarota persona var pievienot sistēmā darba pilnu tekstu un norādīt piekļuves nosacījumus citiem sistēmas lietotājiem;

11.1.15. citas ziņas ievada sistēmā, ja darba autors vēlas šādas ziņas iesniegt vai ziņu ievadi paredz normatīvie akti par zinātnisko darbību vai zinātniskās darbības projektu īstenošanu.

11.2. ziņas par zinātniskā darba rezultātā radīto intelektuālo īpašumu, tai skaitā patentu, dizainparaugu un preču zīmi, un augu šķirni, dzīvnieku šķirni (turpmāk – īpašums), sistēmā ievada šādas ziņas:

11.2.1. īpašuma veids;

11.2.2. īpašuma nosaukums;

11.2.3. zinātniskā institūcija vai institūcijas, ar kuru autors ir norādījis saistību rezultāta radīšanā;

11.2.4. saistītais zinātnes projekts, ja īpašums, ir radīts projekta ietvaros;

11.2.5. atbilstošās zinātnes nozares un apakšnozares;

11.2.6. autors vai autori, ja attiecināms;

11.2.7. īpašuma reģistrācijas vieta (Latvijā, vienā ārvalstī, vairākās ārvalstīs, Eiropas Savienībā);

11.2.8. reģistra, kurā šis īpašums reģistrēts, nosaukums un īpašuma reģistrācijas numurs;

11.2.9. īpašuma reģistrācijas datums un datums līdz kuram reģistrācija ir spēkā;

11.2.10. hipersaiti uz datubāzi, kur pieejama plašāka informācija par radīto īpašumu;

11.2.11. īpašuma autors, zinātniskās institūcijas vadītājs vai viņa pilnvarota persona var pievienot sistēmā darba pilnu tekstu un norādīt tiem piekļuves nosacījumus;

11.2.12. citu informāciju ievada sistēmā, tai skaitā, ziņas par pārdotajām licencēm un sagatavotajiem komercializācijas pieteikumiem, ja darba autors vēlas šādas ziņas iesniegt vai ziņu ievadi paredz normatīvie akti par zinātnisko darbību vai zinātniskās darbības projektu īstenošanu.

11.3. ziņas par zinātniskajām konferencēm, tai skaitā, izstādēm un semināriem, sistēmā ievada šādas ziņas:

11.3.1. pasākuma veids;

11.3.2. pasākuma nosaukums;

11.3.3. pasākuma mērogu (institūcijas mēroga, Latvijas mēroga, starptautiska mēroga);

11.3.4. zinātniskā institūcija vai institūcijas, ar kuru autors ir norādījis saistību rezultāta radīšanā;

11.3.5. saistītais zinātnes projekts, ja tāds ir;

11.3.6. atbilstošās zinātnes nozares un apakšnozares;

11.3.7. personas, kas piedalās pasākumā kā rīkotāji vai dalībnieki;

11.3.8. pasākuma norises laiku;

11.3.9. pasākuma norises vietu un rīkotāju (organizāciju);

11.3.10. pasākuma aprakstu, ja attiecināms;

11.3.11. par plānoto pasākumu, ne vēlāk kā divus mēnešus pirms pasākuma sākuma, norādot vismaz šo noteikumu 11.3.1., 11.3.2., 11.3.8. un 11.3.9. apakšpunktā minētās ziņas;

11.3.12. papildus ziņas, kas saistītas ar pasākuma norisi vai pasākumā demonstrētajiem materiāliem un norādīt tām piekļuves nosacījumus, ja pasākuma rīkotājs vai dalībnieks tās uzskata par nepieciešamu norādīt;

11.3.13. citas ziņas ievada sistēmā, ja pasākuma organizators vai dalībnieks vēlas šādas ziņas iesniegt vai ziņu ievadi paredz normatīvie akti par zinātnisko darbību vai zinātniskās darbības projektu īstenošanu.

12. Zinātniskajās institūcijās nodarbinātie un zinātnieki, kas reģistrēti kā sistēmas lietotāji, var ievadīt un aktualizēt par sevi šādas ziņas:

12.1. par zinātniskās darbības rezultātiem, ja tās nav ievadītas saskaņā ar šo noteikumu 8.10. un 8.11. apakšpunktu;

12.2. par iegūto zinātnisko grādu, norādot nozari, apakšnozari un izglītības iestādi, ja tās nav ievadītas saskaņā ar šo noteikumu 8.6. apakšpunktu vai 9. punktu;

12.3. kontaktinformāciju;

12.4. pieteikumu Latvijas Zinātnes padomes eksperta tiesību saņemšanai un iekļaušanai Latvijas Zinātnes padomes ekspertu datu bāzē.

13. Šo noteikumu 11.2. apakšpunktā minēto informāciju, apjomā, kas ir Latvijas patentu valdes vai Valsts augu aizsardzības dienesta rīcībā, sistēmā ievada, izmantojot datu apmaiņu ar attiecīgajām datubāzēm

14. Latvijas Zinātnes padome ievada, apstrādā un aktualizē sistēmā ziņas Latvijas Zinātnes padomes ekspertu datubāzē, to darbības termiņu ekspertīzes jomās. Par ekspertīzes jomu ievada šādu informāciju:

14.1. atbilstošās zinātnes nozares un apakšnozares;

14.2. atslēgvārdi;

14.3. atbilstošā ekspertu komisija.

15. Latvijas Zinātnes padome ziņas Latvijas Zinātnes padomes ekspertu datu bāzē aktualizē desmit darbdienu laikā, kopš datu izmaiņu brīža.

16. Nozaru ministrijas un to padotībā esošās valsts pārvaldes iestādes:

16.1. atbilstoši kompetencei pārrauga informācijas ievadīšanu un aktualizāciju;

16.2. veic padotībā esošo zinātnisko institūciju darbības monitoringu;

16.3. atbilstoši kompetencei ir tiesīgas pārbaudīt sistēmā esošo datu atbilstību īstenībai.

17. Privāto tiesību juridiskas personas vai šādu personu apvienība izmanto sistēmu, lai:

17.1. iepazītos ar zinātniskās darbības rezultātiem;

17.2. iepazītos ar zinātnisko institūciju rīcībā esošajām zinātniskajām iekārtām un institūciju piedāvātajiem pakalpojumiem;

17.3. pieteiktos zinātniskās darbības projektu īstenošanai un iesniegtu nepieciešamo informāciju;

17.4. publicētu zinātniskās darbības projektu piedāvājumus un informētu par tiem zinātniskās institūcijas.

18. Šo noteikumu 5.4. apakšpunktā minētās personas sistēmu lieto tikai tām noteikto uzdevumu izpildei.

19. Zinātniskās institūcijas nodrošina aktuālās informācijas ievadi šo noteikumu 10. un 11. punktā noteiktajā apjomā uz 31. decembri, 31. martu, 30. jūniju un 30. septembri par iepriekšējo laika periodu.

20. Informācija sistēmā iekļaujama tiešsaistes datu pārraides režīmā vai izmantojot automātiskus datu apmaiņas risinājumus.

21. Pilsonības un migrācijas lietu pārvalde sistēmai no Iedzīvotāju reģistra sniedz šādu informāciju, kā arī nodrošina tai datu monitoringa pakalpojumu:

21.1. personas kods;

21.2. personas vārds (vārdi), uzvārds (uzvārdi);

21.3. pilsonība;

21.4. miršanas datums.

22. Par sistēmā ievadītās informācijas atbilstību īstenībai atbild persona, kura informāciju ievada.

**III. Sistēmā ievadāmo ziņu apstrāde**

23. Pārzinis:

23.1. nodrošina sistēmas tehnisko uzturēšanu;

23.2. nodrošina informācijas uzkrāšanu, glabāšanu, arhivēšanu, publiskošanu un dzēšanu;

23.3. organizē informācijas ievadi, apstrādi, aktualizāciju;

23.4. izstrādā sistēmas lietotāja rokasgrāmatu un sistēmas drošības politiku;

23.5. nodrošina apritē esošās informācijas drošības pasākumu īstenošanu;

23.6. slēdz vienošanās ar publiskajām personām, privāto tiesību juridiskajām personām un zinātniskajām institūcijām par datu automātisku apmaiņu tiešsaistē starp sistēmu un to pārziņā esošajām informācijas sistēmām;

23.7. piešķir, maina, anulē sistēmas lietotāja tiesības šo noteikumu 5.1., 5.2. un 5.7. apakšpunktos minētajiem dalībniekiem, ja no lietotāja tiesību saņēmēja ir saņemts rakstisks iesniegums (1. pielikums);

23.8. piešķir, maina, anulē sistēmas lietotāja tiesības un papildus tiesības veikt sistēmas administrēšanu zinātniskās institūcijas līmenī šo noteikumu 5.3, un 5.5. apakšpunktā minēto dalībnieku vadītājam vai viņa pilnvarotai personai, ja no lietotāja tiesību saņēmēja ir saņemts rakstisks iesniegums (1. pielikums);

23.9. piešķir, maina, anulē sistēmas lietotāja tiesības šo noteikumu 5.6. apakšpunktā minētajām personām, ja no lietotāja tiesību saņēmēja ir saņemts pieteikums (2. pielikums);

23.10. nodrošina informatīvo atbalstu sistēmas lietotājiem par sistēmas lietošanas jautājumiem.

24. Zinātniskās institūcijas vadītājs vai viņa pilnvarota persona piešķir, maina vai anulē sistēmas lietotāja tiesības zinātniskās institūcijas darbiniekiem, ja no lietotāja tiesību saņēmēja ir saņemts pieteikums (3. pielikums).

25. Sistēmas lietotāji saņem tikai tādas sistēmas lietošanas tiesības, kas nepieciešamas viņiem darba pienākumu veikšanai vai sabiedrības informēšanai par savu zinātnisko darbību.

26. Par sistēmas lietotāju, persona, kura piešķir sistēmas lietotāja tiesības, sistēmā norāda šādas ziņas:

26.1. vārds, uzvārds;

26.2. personas kods vai sistēmas pārziņa piešķirtais unikālais identifikators;

26.3. iestāde, ar kuru personai ir darba tiesiskās attiecības;

26.4. e-pasta adrese;

26.5. tālruņa numurs.

27. Piekļuve sistēmas tiešsaistes formām un sistēmas daļai, kura nav publiski pieejama, tiek nodrošināta tikai identificētiem sistēmas lietotājiem.

28. Lietotāja tiesības piešķir, maina vai anulē triju darbdienu laikā pēc nepieciešamās informācijas saņemšanas un elektroniski informē lietotāju par izmaiņām, kas saistītas ar lietotāja tiesībām.

29. Sistēmas lietotājam nav tiesību nodot piešķirtās lietošanas tiesības citām personām.

30. Piekļuves tiesības anulē, ja:

30.1. lietotājs pārzinim, attiecīgās zinātniskās institūcijas vadītājam vai pilnvarotajai personai elektroniski vai rakstiski ir izteicis šādu lūgumu;

30.2. lietotājs sistēmā ievada normatīvajiem aktiem neatbilstošu informāciju, pārzinis informē lietotāju, ka viņa lietotāja tiesības tiek anulētas;

30.3. sistēmas lietotājs neizmanto sistēmu ilgāk kā divus gadus, sistēmas pārzinim ir tiesības vienpusēji anulēt piekļuves tiesības sistēmai;

30.4. sistēmas lietotājs izbeidz darba tiesiskās attiecības ar iestādi;

30.5. sistēmas lietotāja tiesības ir nodotas citām personām;

30.6. persona ir mirusi;

30.7. iestāde, kura piešķīra sistēmas lietotāja tiesības, beidz pastāvēt. Ja iestāde tiek reorganizēta, tad sistēmas lietotāja tiesības atjauno jaunizveidotā iestāde.

**IV. Sistēmā pieejamās informācijas publiskošana**

31. Sistēmas dati ir publiski pieejami tiešsaistē, ja to pieejamība netiek ierobežota atbilstoši normatīvajos aktos noteiktajam.

32. Autentificēto lietotāju personas dati nav publiski pieejami.

33. Neautentificēts lietotājs var izmantot sistēmu, lai iepazītos ar sistēmā publiski pieejamo informāciju.

34. Tās sistēmā uzkrātās informācijas, kuras iesniegšanu tiešā veidā neparedz normatīvie akti, publisku pieejamību var ierobežot informācijas iesniedzējs, pamatojoties uz noslēgtajiem līgumiem un citiem saistošiem dokumentiem.

**V. Informācijas uzkrāšana, glabāšana, arhivēšana un dzēšana**

35. Sistēmu veido aktuālā datubāze un arhīva datubāze.

36. Sistēmā uzkrātā informācija tiek glabāta aktuālajā datu bāzē.

37. Uz sistēmas arhīva datubāzi reorganizējot vai likvidējot zinātnisko institūciju pārvieto šādus datus:

37.1. zinātnisko institūciju reģistrā norādāmās ziņas;

37.2. zinātnisko institūciju akadēmiskajos amatos ievēlēto personu reģistrā norādāmās ziņas;

37.3. sistēmas lietotāju datus, kuriem lietotāja tiesības piešķīra zinātniskās institūcijas vadītājs vai pilnvarota persona;

37.4. zinātniskās institūcijas īstenoto zinātniskās darbības projektu datus, ja to īstenošanā nepiedalās citas zinātniskās institūcijas.

38. Uz sistēmas arhīva datubāzi tiek pārvietoti šādi dati:

38.1. šo noteikumu 10. punktā minētie dati gadu pēc uzraudzības perioda beigām;

38.2. zinātnisko institūciju akadēmiskajos amatos ievēlēto personu reģistrā iekļauto personu personas dati divus gadus pēc tam, kad persona izbeigusi darba attiecības ar iestādi vai ir mirusi;

38.3. sistēmas lietotāju personas dati ar brīdi, kad persona izbeidz darba tiesiskās attiecības ar iestādi vai ir mirusi;

38.4. ja zinātniskā institūcija vai sistēmas pārzinis secina, ka informācijas apstrāde aktuālajā datubāzē vairs nav lietderīga.

39. Uz arhīva datubāzi netiek pārvietoti zinātniskās darbības rezultāti un zinātnisko institūciju pārskati par zinātnisko darbību.

40. Pārzinis dzēš sistēmā uzkrātos personas datus šādos gadījumos:

40.1. uz personas iesnieguma pamata, ja šie dati tiek apstrādāti neatbilstoši mērķim;

40.2. ja arhīva datu bāzē esoša persona ir mirusi.

41. Pārzinis jebkuras sistēmā uzkrātās ziņas dzēš, ja tās ir iesniegtas kļūdaini un ir saņemta informācija no ziņu ievadītāja, iesaistītās institūcijas vadītāja vai viņa pilnvarotas personas.

42. Ierakstus var pārvietot no arhīva datubāzes uz aktuālo datubāzi, ja minēto datu apstrāde sistēmas aktuālajā datubāzē izriet no normatīvajiem aktiem.

43. Sistēmā ievadītie dati tiek glabāti pastāvīgi, nenododot tos glabāšanā Latvijas Nacionālajā arhīvā.

44. Ja sistēma tiek likvidēta, tajā ievadītos datus nodod turpmākai glabāšanai Latvijas Nacionālajā arhīvā saskaņā ar normatīvajiem aktiem valsts informācijas sistēmu un arhīvu jomā.

**VI. Noslēguma jautājumi**

45. Zinātniskās institūcijas vadītājs vai viņa pilnvarota persona aktuālās ziņas šo noteikumu 10. un 11. punktā noteiktajā apjomā par 2017. gada pirmo pusgadu, sistēmā ievada līdz 2017. gada 30. jūnijam.

46. Informācijas ievade sistēmā, šo noteikumu 10. un 11. punktā noteiktajā apjomā, kas radusies agrāk par 2017. gada 1. janvāri, ir brīvprātīga.

47. Noteikumu 21. punkts stājas spēkā 2018. gada 1. janvārī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

16.02.2017.

12:54:43

2481

K. Veldre

67047857,[kaspars.veldre@izm.gov.lv](mailto:kaspars.veldre@izm.gov.lv)

N. Mazure

67047940, [nadezda.mazure@izm.gov.lv](mailto:nadezda.mazure@izm.gov.lv)